કુદરતી નિયંત્રકોની વસ્તીમાં વધારો કરીને એટલે કે પરજીવી પરભક્ષી ઓને પ્રયોગશાળામાં મોટા પાયા ઉપર ઉછેરી છોડવામાં આવે છે. આ પધ્ધતિ સામાન્ય રીતે લાંબા ગાળાના પાકોની જીવાતો જેવી કે શેરડીના ટોચ વેધકો, પાયરીયાલ નાળીયેરીના કાળા માથાવાળી ઈયળો જેવી જીવાતોના નિયંત્રણ માટે અનુકુળ રહે છે. આવા જૈવિક નિયંત્રકો જેવા કે ટ્રાઈકોગ્રામા તથા ક્રાયસોપા કૃષિ યુનિવર્સીટી તથા સહકારી એકમો ધ્વારા તૈયાર કરી ખેડૂતોને આપવામાં આવે છે વધુમાં કુદરતી નિયંત્રકોનું રક્ષાણ કરવા માટે કુદરતી નિયંત્રકોને ઓછામાં ઓછી નુકસાન કરતી હોય તેવી ભલામણ કરેલ કિટનાશક દવાઓ યોગ્ય સમયે યોગ્ય પ્રમાણમાં અને યોગ્ય રીતે વાપરી શકાય. જેમ કે, ઉભા પાકમાં કુદરતી નિયંત્રકો (દાળીયા / ટ્રાયકોગ્રામા) સકિ્રય હોય ત્યારે દવા છાંટવાની જરૂરીયાત ઉભી થાય તો એન્ડોસલ્ફાન જેવા કુદરતી નિયંત્રકો માટે પ્રમાણપમાં સલામત હોય તેવી દવાઓ છાંટવી. પાકની શરૂઆતની અવસ્થામાં દાણાદાર જંતુનાશક દવાનો ઉપયોગ કરવો.